เชิญชวนดูหนังกลางแปลง 17 กรกฎาคมนี้ ที่สถานีรถไฟหัวลำโพง เรื่อง "คู่กรรม" มั่นใจช่วยกระตุ้นเศรษฐกิจได้
นายชัชชาติ สิทธิพันธุ์ ผู้ว่าราชการกรุงเทพมหานคร เปิดเผยว่า ในวันที่ 17 กรกฎาคมนี้ จะมีการจัดกิจกรรม “กรุงเทพกลางแปลง” ที่สถานีรถไฟหัวลำโพง โดยกำหนดฉายหนังกลางแปลงเรื่อง "คู่กรรม" พร้อมเชิญชวนผู้สนใจเข้าร่วมกิจกรรม ซึ่งจะเริ่มตั้งแต่เวลา 16.30 น. เป็นต้นไป ส่วนการฉายหนังกลางแปลงที่หัวลำโพง จะส่งเสียงรบกวนการปฏิบัติงานของการรถไฟนั้น ยอมรับว่าอาจมีบ้าง แต่จะปรับให้เหมาะสม เพราะนี่คือ การอยู่ร่วมกัน เชื่อว่าจะเป็นบรรยากาศที่สนุกและจะนำข้อเสนอแนะไปปรับปรุงต่อไป พร้อมยืนยันการฉายหนังกลางแปลงช่วงฤดูฝนนั้น สามารถปรับได้ตามสถานการณ์และความเหมาะสมทั้งนี้ การกระตุ้นเศรษฐกิจของหนังกลางแปลง อาจไม่ใช่ภาพใหญ่แต่ทำให้เกิดความหวัง เป็นเสมือนจุดเริ่มในการขยายกิจกรรม หากขยายไปมากขึ้น จะทำให้เกิดการหมุนเวียนขึ้นและมีผู้ได้รับประโยชน์อีกจำนวนมากจากการมีหนังกลางแปลง ซึ่งหากขยายไปในพื้นที่ต่างๆ จะกระตุ้นเศรษฐกิจได้มากขึ้น นอกจากนี้ กทม. จะมีการกระตุ้นเศรษฐกิจในรูปแบบอื่น เช่น การจัดถนนคนเดิน หรือตลาดนัดในพื้นที่ต่างๆ เพื่อเป็นตัวอย่างให้เกิดแรงบวกของสังคมต่อไป